সৌসির বড় মসজিদ

সৌসির বড় মসজিদ তিউনিসিয়ার উপকূলীয় শহর সৌসির একটি ঐতিহাসিক মসজিদ। মসজিদটি আগলাবি রাজবংশের   অধীনস্থ আব্বাসীয় খিলাফতের আমির আবু আল-আব্বাস মুহাম্মদ আল-আঘলবী কর্তৃক ৮৫১ সালে নির্মাণ করা হয়। দশম ও সপ্তদশ শতাব্দীতে মসজিদটি বেশ কয়েকবার সংস্কার ও  মেরামত করা হয়। মসজিদটি রিবাতের সংলগ্ন হওয়ায়, এর পিছন দিক থেকে আক্রমণকারীরা আক্রমণ করতে পারে সেইজন্য ঝুল-বারান্দা এবং বজরাসহ মসজিদটির প্রাচীর শক্তিশালী করে নির্মাণ করা হয়েছে।The Great Mosque of Sousse.  Ministry of Culture. Retrieved 8-1-2017. মসজিদটিকে ইউনেস্কো সৌসির মদিনার অংশ হিসেবে বিশ্ব ঐতিহ্যবাহী স্থানের মর্যাদা দেয়। 498. UNESCO. Retrieved 8-1-2017.

 স্থাপত্য 
মসজিদে একটি নামাজঘর এবং একটি অযুখানা আছে। নামাজঘরটি চতুষ্কোণ আকৃতির এবং মাঝখানে দুটি গম্বুজ এবং মাঝের দেয়ালে একটি মিহরাব আছে। মসজিদের মিহরাবের সামনে নির্মিত কয়েকটি গম্বুজ উমাইয়া এবং আব্বাসীয় আমলের  , অন্যগুলো জেরুজালেমের আল-আকসা মসজিদ (৭০৫) এবং দামেস্কের উমাইয়া মসজিদের (৭১৫) অনুরূপ।Necipogulu, 1998, p.14. মিহরাবটির সজ্জা জিরিদ সময়কালের এবং এটি কুফিক শিলালিপি দিয়ে গঠিত। মসজিদের সম্মুখের উপরের শিলালিপিতে মুদামের নামের আমিরের মুক্ত দাসের নাম উল্লেখ করা আছে। যিনি মসজিদ ভবনের প্রধান নির্মাতা এবং নির্মাণ কাজের তদারকি করেছেন। মসজিদের কোনও মিনার নেই সুতরাং উত্তর-পূর্ব কোণের গম্বুজযুক্ত কিওসক(ছোট গম্বুজযুক্ত ঘর) থেকে আযান দেওয়া হয়। এটিতে অযুখানা থেকে সহজেই যাওয়া যায়।

 আরও দেখুন 
 প্রাচীনতম মসজিদের তালিকা
 তিউনিসিয়ার মসজিদের তালিকা

 তথ্যসূত্র 

বহিঃসংযোগ
 ইউনেস্কোর ওয়েবসাইটে মসজিদটি 

বিষয়শ্রেণী:প্রধান মসজিদ
বিষয়শ্রেণী:তিউনিসিয়ার মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:৯ম শতাব্দীর মসজিদ